**12. A feladat a Magyarországon honos nemzeti kisebbségekkel kapcsolatos.**

**A források és ismeretei alapján válaszoljon a kérdésekre!**

„68. § (1) A Magyar Köztársaságban élő nemzeti és etnikai kisebbségek részesei a nép

hatalmának: államalkotó tényezők.

(2) A Magyar Köztársaság védelmében részesíti a nemzeti és etnikai kisebbségeket.

Biztosítja kollektív részvételüket a közéletben, saját kultúrájuk ápolását, anyanyelvük

használatát, az anyanyelvi oktatást, a saját nyelven való névhasználat jogát.

(3) A Magyar Köztársaság törvényei az ország területén élő nemzeti és etnikai

kisebbségek képviseletét biztosítják.

(4) A nemzeti és etnikai kisebbségek helyi és országos önkormányzatokat hozhatnak

létre.

(5) A nemzeti és etnikai kisebbségek jogairól szóló törvény elfogadásához a jelen lévő

országgyűlési képviselők kétharmadának szavazata szükséges.” *(A Magyar Köztársaság*

*alkotmányából)*

„[nemzeti kisebbségnek számít] […] a Magyar Köztársaság területén legalább egy

évszázada honos népcsoport, amely az állam lakosságát tekintve számszerű kisebbségben

van; tagjai magyar állampolgárok, azonban saját nyelvük, kultúrájuk, hagyományaik

megkülönböztetik a lakosság többi részétől; olyan összetartozás-tudattal

rendelkeznek, amely ezen kultúra és hagyomány megőrzésére, történelmileg kialakult

közösségeik érdekeinek kifejezésére és védelmére irányul.

Magyarországon honos népcsoportnak minősül: a bolgár, cigány, görög, horvát,

lengyel, német, örmény, román, ruszin, szerb, szlovák, szlovén és az ukrán nemzetiség.”

*(Részlet az 1993. évi LXXXVII. törvényből)*

**a) Sorolja föl, hogy a Magyar Köztársaság Alkotmánya szerint mely jogok illetik meg a**

**nemzeti kisebbségeket! Említsen kettőt!** (Elemenként 0,5 pont.)

…………………………………………………………………………………………………

…………………………………………………………………………………………………

**b) Nevezze meg, mely két szomszédos országban a legjelentősebb a magyar kisebbség**

**száma!** (Elemenként 0,5 pont.)

…………………………………………………………………………………………………

**c) Állapítsa meg, mely konkrét intézményekre utal az 1993. évi LXXXVII. Törvény!**

**Említsen kettőt!** (Elemenként 0,5 pont.)

…………………………………………………………………………………………………

…………………………………………………………………………………………………

**d) Fogalmazza meg, miért fontos a nemzeti kisebbségi státus elnyeréséhez, hogy egy**

**népcsoport legalább egy évszázados múltra tekintsen vissza?** (1 pont)

…………………………………………………………………………………………………

…………………………………………………………………………………………………

**Megoldás**

**12. A nemzeti kisebbség helyzete (Összesen 4 pont)**

**a)** Pl.: anyanyelvi oktatás *vagy* saját nyelven való névhasználat *vagy* helyi és országos

önkormányzatok alapítása. (Elemenként 0,5 pont)

**b)** Románia, Szlovákia (Elemenként 0,5 pont)

**c)** Pl.: kisebbségi önkormányzatok *vagy* kulturális egyesületek *vagy* iskolák *vagy*

óvodák *vagy* közösségi házak alapítása *vagy* helyi és országos érdekvédelmi

szervek. (Elemenként 0,5 pont)

**d)** Pl.: történelmi hagyományokra *vagy* közös együttélésre való utalás *vagy* mert a

törvény így rendelkezik. *(Más jó válasz is elfogadható!)* (1 pont)